Die Vrystaat Kunstefees sluit vanjaar op ’n hoë noot en die mooi note van die alternatiewe Afrikaanse band Spoegwolf af.
Maak seker jy bespreek jou plek, want wanneer die nuus in Bloemfontein versprei dat Spoegwolf in die stad is, verkoop die kaartjies soos soetkoek.
“Ons is altyd opgewonde om in Bloemfontein te speel. Dis altyd crazy as jy by ’n plek ver van die huis af opdaag en daar is inderdaad mense.”
Ralf Swart, ’n opkomende musikant van Bloemfontein, sê dit is groepe soos Spoegwolf wat vir musikante soos hy hoop gee.